EkBass/fiwiki-20250220-pages-articles huggingface dataset:
Astutus

Astutus tarkoittaa kotieläinten kontrolloitua parittamista naaraan tiineyttämiseksi. Astuttamista käytetään nykyisin lähinnä hevosten ja lemmikkieläinten kasvatuksessa. Muita tiineyttämiskeinoja ovat uroksen päästäminen laumaan, keinosiemennys ja alkionsiirto. Yksinkertaisimmillaan astutus voidaan hoitaa päästämällä naaras ja uros samaan aitaukseen tai häkkiin. Tällöin uros tarkkailee naaraan kiiman itse ja astuu eli parittelee saadessaan tilaisuuden. Menetelmän etuna on, että astutus voi tapahtua juuri sillä hetkellä kun naaras on parhaassa kiimassa ja halukas. Tämä antaa parhaat edellytykset tiinehtymiselle ja vähentää naaraan stressiä. Toisaalta yli- innokkaan uroksen jatkuva lähentely voi häiritä naarasta, ja aggressiivinen naaras puolestaan voi ajaa uroksen pois luotaan kiimasta huolimatta. Ongelmia voi aiheuttaa myös uroksen kokemattomuus tai haluttomuus. Astutuksen onnistumista on tarkkailtava. Pieniä lemmikkieläimiä astutettaessa uros voidaan siirtää asumaan naaraan häkkiin pidemmäksikin aikaa, jolloin onnistumisen mahdollisuus paranee ja astutusta ei tarvitse tarkkailla jatkuvasti. Tiineyden alkamista on kuitenkin tällöin vaikeampi päätellä, ja mikäli naarasta ei tarkisteta tiineyden varalta, voi käydä niin, että naaras yllättäen poikiikin ja uros pääsee tiineyttämään sen heti synnytyskiimasta. Erityisesti hevosilla käytetään enemmän kontrolloituja menetelmiä, joskin myös vapaata astutusta käytetään erityisesti hankalissa tapauksissa. Yksinkertaisimmillaan tamma sidotaan kiinni päitsistä ja ori johdatetaan pidemmällä liinalla sen luokse suitsittuna tai orikuolaimella. Potkimisesta johtuvien onnettomuuksien ja vammojen ehkäisemiseksi tamman takajalat saatetaan sitoa löyhästi toisiinsa tai käyttää erityisiä astutusliinoja. Mikäli tamma kiimasta huolimatta on haluton eikä suostu pysymään paikallaan, voidaan käyttää erityistä pakkopilttuuta. Jos käytettävä ori on erityisen arvokas tai pyrkii astumaan väärässä kiiman vaiheessa olevia tammoja, voidaan tamman kiiman tarkistamiseen käyttää toista oria. Luokka:Lisääntyminen Luokka:Kotieläintalous
Ernst John von Freyend

Ernst John von Freyend (1909–1980) oli saksalainen Wehrmachtin upseeri, sotilasarvoltaan everstiluutnantti. Hän toimi toisessa maailmansodassa Wilhelm Keitelin adjutanttina. ==Operaatio Valkyrie== Ernst von Freyend oli yksi niistä upseereista, jotka selvisivät hengissä heinäkuun 20. päivän salaliittoon liittyvästä pommiräjähdyksestä Hitlerin komentopaikassa Wolfsschanzessa. Ennen räjähdystä von Freyend oli lupautunut kantamaan eversti Claus von Stauffenbergin puolesta tämän laukkua, jossa silloin vielä virittämättömät räjähteet olivat. Von Stauffenberg, jolta puuttui oikea käsi kokonaan ja jonka vasemmassa kädessä oli vain kolme sormea, tokaisi pystyvänsä kantamaan laukkunsa itsekin. Von Freyendillä ei ollut tietoa, että laukussa oli räjähteitä. Noin kello 12.25 von Stauffenberg pyysi lupaa käydä siistiytymässä ennen alkavaa kokousta. Von Freyend päästi Stauffenbergin yhdessä Werner von Haeftenin kanssa toiseen huoneeseen, jossa he virittivät räjähteen valmiiksi. Pommi räjähti kello 12.42, jolloin neljä henkilöä sai kuolemaan johtavat vammat. Hitler selvisi vähäisin vammoin ja myös Ernst von Freyend selvisi räjähdyksestä hengissä. Elokuvassa Operaatio Valkyrie (2008) Ernst von Freyendiä esittää Werner Daehn. ==Kuolema== Ernst von Freyend kuoli 71-vuotiaana vuonna 1980. Luokka:Saksalaiset toisen maailmansodan sotilaat Luokka:Vuonna 1909 syntyneet Luokka:Vuonna 1980 kuolleet
Sairaanhoitajapäivät

Sairaanhoitajapäivät on Suomen suurin sairaanhoitajien täydennyskoulutustapahtuma, jonka Suomen Sairaanhoitajat järjestää Helsingin Messukeskuksessa. Sairaanhoitajapäivien koulutusohjelmasta vastaa Suomen Sairaanhoitajat. Ensimmäiset Sairaanhoitajapäivät järjestettiin vuonna 1931. Tapahtuma on tarkoitettu alan ammattilaisille ja opiskelijoille. Sairaanhoitajapäivien kanssa samaan aikaan järjestettävässä Sairaanhoitajapäivien näyttelyssä on esillä terveydenhuollon tuotteita ja palveluita. Näyttelystä vastaa Suomen Messut. Sairaanhoitajapäivillä myönnetään Ihmisen parhaaksi -tunnustuspalkinto sellaiselle henkilölle tai taholle, joka on edistänyt hoitotyötä sekä väestön hyvinvointia ja terveyttä. Suomen Sairaanhoitajat on myöntänyt palkintoa vuodesta 2008. Palkinnon lahjoittaa Suomen Messusäätiö. == Lähteet == == Aiheesta muualla == *Sairaanhoitajapäivien verkkosivut *Sairaanhoitajapäivien näyttelyn verkkosivut Luokka:Helsingin tapahtumat Luokka:Sairaanhoitajat
E. O. Edlund

Erik Oskar Edlund (3. helmikuuta 1824 Turku – 9. syyskuuta 1871 Helsinki) oli suomalainen kirjastoamanuenssi, toimittajä ja kirjailija. Edlundin vanhemmat olivat faktori Erik Edlund ja Elisabet Forssén. Hän kävi Turun triviaalikoulua ja pääsi ylioppilaaksi 1846 Turun lukiosta. Edlund opiskeli Helsingin yliopistossa ja valmistui filosofian kandidaatiksi ja maisteriksi 1853. Edlund toimi Helsingin yliopiston kirjaston ylimääräisenä amanuenssina vuodesta 1856 ja vakinaisena amanuenssina vuodesta 1864. Hän oli myös sanomalehden toimittajana. == Teoksia == * Helsingfors : historiska, topografiska och statistiska notiser om Finlands nuvarande hufvudstad : handbok jemte plankarta för besökande. Edlund, Helsingfors 1866 * M. A. Castréns lefnad och resor : berättade för ungdom. Edlund, Helsingfors 1868 (suomennettu nimellä M. A. Castren’in elämä ja matkustukset, nuorisolle kerrotut, Edlund, Helsinki 1878) == Käännökset == * Yrjö Sakari Yrjö-Koskinen : Klubbe-kriget : samt Finlands sociala tillstånd vid slutet af sextonde århundradet I-III ; under författarens inseende öfversatt från finskan af E. O. Edlund. C. J. Wikberg, Helsingfors 1864, 1865 == Lähteet == * * Luettu 14.6.2011. Luokka:Suomalaiset toimittajat Luokka:Vuonna 1824 syntyneet Luokka:Vuonna 1871 kuolleet
Terence Irwin

Terence Henry Irwin (s. 21. huhtikuuta 1947 Enniskillen, Pohjois-Irlanti) on brittiläinen filosofi ja tutkija, joka on erikoistunut antiikin kreikkalaiseen filosofiaan sekä länsimaisen eettisen ajattelun historiaan. Irwin valmistui Oxfordin yliopiston Magdalen Collegesta vuonna 1969 ja opiskeli sen jälkeen Princetonin yliopistossa, mistä hän väitteli filosofian tohtoriksi vuonna 1973 Gregory Vlastoksen oppilaana. Tämän jälkeen Irwin toimi ensin filosofian apulaisprofessorina Harvardin yliopistossa, ja vuodesta 1975 lähtien Cornellin yliopistossa, missä hän oli vuodesta 1982 lähtien eri filosofian ja klassisen kirjallisuuden oppituoleilla. Irwin on toiminut vuodesta 2007 Oxfordin yliopiston antiikin filosofian professorina. Hän on American Academy of Arts and Sciences -tiedeakatemian ja British Academyn jäsen. Irwin on tutkinut erityisesti Platonin, Aristoteleen ja Immanuel Kantin ajattelua, stoalaisuutta sekä etiikkaa, erityisesti sen historiaa. == Teoksia == * * * * * * * * * == Lähteet == == Aiheesta muualla == * Terence Irwin . University of Oxford, Faculty of Philosophy. * Terence Irwin . Keble College, Oxford. Luokka:Brittiläiset antiikintutkijat Luokka:Irlantilaiset filosofit Luokka:Pohjoisirlantilaiset henkilöt Luokka:Brittiläiset professorit Luokka:Oxfordin yliopiston professorit Luokka:Vuonna 1947 syntyneet Luokka:Elävät henkilöt
Walther Buhle

Walther Buhle (26. lokakuuta 1894 Heilbronn – 28. joulukuuta 1959 Stuttgart) oli saksalainen upseeri toisessa maailmansodassa. Hän oli sotilasarvoltaan kenraali. Hän on yksi niistä upseereista, jotka selvisivät hengissä heinäkuun 20. päivän salaliittoyrityksestä. ==Elämä== Walther Buhle syntyi Heilbronnissa lokakuussa 1894. Hän liittyi armeijaan heinäkuussa 1913. Hän toimi jalkaväkiupseerina ensimmäisessä maailmansodassa. Toisen maailmansodan alkaessa hän oli ylentynyt jo everstin arvoon. ==Operaatio Valkyrie== Walther Buhle selvisi hengissä heinäkuussa 1944 Adolf Hitleriä vastaan tehdystä salamurhayrityksestä. ==Sodan jälkeen== Toisen maailmansodan jälkeen Buhle vangittiin juutalaisvainoihin nojaten, mutta vapautettiin jo kaksi vuotta myöhemmin. Hän eli Stuttgartissa sodan jälkeen ja kuoli vuonna 1959 ollessaan 65-vuotias. Luokka:Saksalaiset kenraalit Luokka:Vuonna 1894 syntyneet Luokka:Vuonna 1959 kuolleet
Adolf Heusinger

Adolf Heusinger (4. elokuuta 1897 Holzminden, Saksan keisarikunta - 30. lokakuuta 1982 Köln, Saksan liittotasavalta) oli saksalainen upseeri, joka selvisi Adolf Hitleriä vastaan tehdystä salamurhayrityksestä. Heusinger oli sotilasarvoltaan korkeimmillaan kenraali. ==Nuoruusvaiheet== Adolf Heusinger syntyi Holzmindenissä elokuussa 1897. Hän osallistui ensimmäiseen maailmansotaan vuonna 1915. Heinäkuussa 1916 hänet ylennettiin luutnantiksi. Ensimmäisen maailmansodan jälkeen Heusinger värväytyi Reichswehriin. Vuonna 1925 Heusinger ylennettiin yliluutnantiksi ja vuonna 1932 kapteeniksi. ==Toinen maailmansota== Toisen maailmansodan alussa Heusinger oli mukana suunnittelemassa Puolan, Tanskan, Norjan ja Ranskan valloitusta. Elokuussa 1940 hänet ylennettiin everstiksi. Lokakuussa 1940 hän suunnitteli lisää operaatioita yhdessä Franz Halderin ja Friedrich Paulusin kanssa. Ensimmäisen kenraaliksi ylennyksen Heusinger sai vuonna 1942, jolloin hänet ylennettiin kenraalimajuriksi. ==Operaatio Valkyrie== Heusinger haavoittui heinäkuussa 1944 tehdyssä salaliittoon kuuluvassa pommi-iskussa, jossa oli tarkoitus salamurhata Adolf Hitler. Heusinger selvisi kohtalaisen pienin vammoin. Gestapo vangitsi kuitenkin Heusingerin epäiltynä osallisuudestaan salaliittoon, mutta virallista näyttöä siitä ei ollut, joten hänet vapautettiin. ==Myöhemmät vaiheet== Heusinger toimi toisen maailmansodan jälkeen Bundeswehrin johdossa ja vuodesta 1961 Naton yleisesikuntakomitean puheenjohtajana. Hän kuoli Kölnissä lokakuun lopussa vuonna 1982. ==Lähteet== Luokka:Saksalaiset kenraalit Luokka:Bundeswehrin kenraalit Luokka:Vuonna 1897 syntyneet Luokka:Vuonna 1982 kuolleet
MSK Plast

MSK Plast Oy on Etelä-Pohjanmaalla, Kauhavan Ylihärmässä toimiva muoviosien valmistaja. Yritys valmistaa esimerkiksi konepeittoja maailmanlaajuisesti toimivan Valtran traktoreihin. Yritys on aloittanut toimintansa vuonna 1983. MSK Plast on osa MSK Group -konsernia. Muut konserniyhtiöt ovat MSK Cabins Oy, MSK Matec GmbH/s.r.o., Junkkari Oy ja Juncar Oy. == Aiheesta muualla == * MSK Plastin kotisivut * Jutila, Sirpa: Paimenpojasta patruunaksi. Arkmedia Oy, 2000. ISBN 952-91-1959-3 Luokka:Suomalaiset teollisuusyritykset Luokka:Kauhavalaiset yritykset
Älyllisen itsepuolustuksen pikakurssi

Älyllisen itsepuolustuksen pikakurssi () on kanadalaisen Normand Baillargeonin vuonna 2005 julkaistu kirja kriittisestä ajattelusta. Teoksen on julkaissut suomeksi vuonna 2011 Eurooppalaisen filosofian seura. Teoksen on suomentanut Tapani Kilpeläinen. Baillargeon arvostelee postmodernismia, sosiaalista konstruktivismia, relativismia ja psykoanalyysia. == Lähteet == == Aiheesta muualla == * Marko Hamilo: Suojaa aivosi propagandalta . Tiede 2011. * Johan Lahdenperä: Näätäsanat ovat tyhjiä munankuoria . Helsingin Sanomat 11.1.2012. Luokka:Kirjat filosofiasta Luokka:Kanadalaiset tietokirjat Luokka:Vuoden 2005 kirjat
Tuning.fi

Tuning.fi on suomalainen autoihin ja tuning-kulttuuriin keskittynyt aikakauslehti. Lehdessä julkaistaan autoesittelyjä, tapahtumareportaaseja sekä tee se itse -artikkeleita. Luokka:Suomalaiset autolehdet Luokka:Suomalaiset harrastelehdet
Raskas Kalusto (lehti)

Raskas Kalusto on ammattilehti kuljetus-, maanrakennus- ja metsäalalla työskenteleville sekä alasta kiinnostuneille. Lehden artikkeleissa seurataan ammattilaisten arkea sekä uusien hankkeiden valmistumista. Lehdessä julkaistaan lisäksi alan uutisia ja uuden kaluston koeajoja.Raskas Kalusto mediakortti ==Lähteet== Luokka:Suomalaiset autolehdet Luokka:Suomalaiset ammattilehdet
Jorma Turunen

Jorma Turunen (s. 1956) on Turun yliopiston tuotantotalouden työelämäprofessori. Hän on toiminut yritysten hallitusten jäsenenä ja neuvonantajana vuodesta 2018. Vuosina 2010–2018 hän toimi Teknologiateollisuus ry:n toimitusjohtajana. Ennen tätä hänellä on pitkä ura Finpro ry:n, Stonesoft Oyj:n ja PCA Infocom Finance Oy:n toimitusjohtajana sekä yritysten johtoryhmien jäsenenä. Koulutukseltaan Turunen on tekniikan tohtori (2021), diplomi-insinööri (1978) ja eMBA (1990). Hän on myös hallitusammattilainen, DIF ry:n jäsen ja toiminut yli 30 yrityksen hallituksen puheenjohtajana tai jäsenenä. Turunen on myös tekniikan kunniatohtori Tampereen Teknillisestä Yliopistosta (2017). Turunen aloitti Turun yliopistossa perustettavassa tuotantotalouden osastossa määräaikaisena ja osa-aikaisena työelämäprofessorina maaliskuussa 2022. Hän on myös isäntänä podcastissa Puhetta yritysvaikutuksista, jossa hän keskustelee elinkeinoelämän vaikuttajien kanssa yritysten tuotteiden ja palveluiden positiivisista vaikutuksista ympäröivään maailmaan. == Lähteet == * Teknologiateollisuus ry: Jorma Turunen Teknologiateollisuuden toimitusjohtajaksi (Arkistoitu versio) === Viitteet === Luokka:Elävät henkilöt Luokka:Suomalaiset yritysjohtajat Luokka:Vuonna 1956 syntyneet
Jäälintu

Jäälintu eli halkyon (; ) on kreikkalaisessa mytologiassa esiintyvä lintu, jonka kerrottiin pesivän meressä kelluvassa pesässä talvipäivänseisauksen aikaan. Siksi tuohon aikaan meri oli tyyni. Kertomus jäälinnusta liittyy Alkyonen (eli Halkyonen) myyttiin. Kertomuksessa naisen kerrottiin muuttuneen jäälinnuksi. Tätä myyttiä ja muodonmuutoksia yleisesti käsitellään muun muassa Platonin ja Lukianoksen nimiin laitetussa dialogissa JäälintuLukianos 1924. Jäälintu yhdistetään useimmin kuningaskalastajaan, joskin sen kuvauksissa on piirteitä muistakin linnuista. Kuningaskalastajien heimo on Alcedinidae, ja Halcyon on eräs sen suvuista, joihin kuuluu esimerkiksi smyrnankalastaja (Halcyon smyrnensis). Turun akatemiassa hyväksyttiin vuonna 1682 Anders Wanochiuksen johdolla Erik Humblan latinankielinen jäälintua käsittelevä väitöskirja De halcyone,Wanochius, 1682 joka julkaistiin vuonna 2009 myös suomeksi.Wanochius, 2009 == Lähteet == * Lukianos: Jäälintu. Teoksessa * * === Viitteet === == Kirjallisuutta == * Lukianos: Jäälintu. Teoksessa Luokka:Kreikkalaisen mytologian eläimet
Jäälintu (dialogi)

__NOTOC__ Jäälintu (Halkyon) eli Muodonmuutoksista (; ) on lyhyt dialogi, joka on pantu sekä Platonin että Lukianoksen nimiin, mutta se ei ole kummankaan heistä kirjoittama. Näin se kuuluu sekä Platonin että Lukianoksen epäperäisten teosten joukkoon, ja sen kirjoittajaan viitataan joskus nimellä Pseudo-Platon tai Pseudo-Lukianos. Teoksen epäperäisyys oli tiedossa jo antiikin aikana. Favorinos vaikuttaa tunteneen teoksen 100-luvulla; hän pani sen jonkun Leon- nimisen henkilön nimiin.Diogenes Laertios: Merkittävien filosofien elämät ja opit III.62. Nykyään teosta ei yleensä enää julkaista Platonin teosten joukossa, mutta joskus edelleen Lukianoksen teosten joukossa. Ernst Lampén on suomentanut teoksen (Otava 1924). == Sisältö == Dialogissa keskustelevat Sokrates ja Khairefon. Dialogin aiheena ovat ihmisten muodonmuutokset eläimiksi ja muiksi luontokappaleiksi, sekä tällaisten muodonmuutosten mahdollisuus. Tällaisia muodonmuutoksia esiintyy usein kreikkalaisen mytologian taruissa. Teos on saanut nimensä valittavalla äänellä laulavasta jäälinnusta (halkyon), joksi Aioloksen tytär Halkyone (tai Alkyone) oli tarussa muuttunut puolisonsa kuoltua. Sokrates kertoo tarun teoksen alussa Khairefonin ihmeteltyä linnun kaunista ääntä.Lampén 1924. Tämän innoittamana Khairefon kysyy Sokrateelta, luuleeko tämä tällaisten muodonmuutosten olevan mahdollisia. Sokrates vastaa, ettei ihminen voi tietää sellaisista asioista varmuudella, sillä jumalat voivat yhtä lailla muuttaa talvisen myrskyn kuulaaksi talvisääksi (mitä kutsuttiin Kreikassa nimellä Halkyonia, ”jäälinnun päivät”); miksi ihmisen muuttaminen linnuksi olisi ainakaan vaikeampaa. Toisena esimerkkinä Sokrates mainitsee toukan, joka voi muuttua perhoseksi. == Lähteet == == Kirjallisuutta == * Lukianos: Jäälintu. Teoksessa == Aiheesta muualla == * Pseudo-Plato/Pseudo-Lucian: Halcyon seu de transformatione. Luokka:Dialogit Luokka:Lukianoksen teokset
Laikkukenttämittari

Laikkukenttämittari (Xanthorhoe fluctuata) on mittareihin lukeutuva, erittäin yleinen perhoslaji. == Koko ja ulkonäkö == Väritykseltään hieman vaihteleva, harmaansävyinen perhonen. Siipien pohjaväri on valkoinen, mutta sävy vaihtelee puhtaanvalkoisesta kellertävään ja vaaleanharmaaseen. Etusiiven tyvisarka on tummanharmaa ja keskisaran tummanharmaa vyö ulottuu siiven etureunasta likimain siiven puoliväliin. Lisäksi siiven etureunassa on tumma laikku lähellä kärkeä. Takasiivet ovat vaaleat, yleensä ulospäin harmaantuvat. Molempien siipien ulkoreunassa on ohut, katkonainen, musta viiru. Siipiväli 23-28 mm.http://www2.nrm.se/en/svenska_fjarilar/x/xanthorhoe_fluctuata.htmlhttp://www.ukmoths.org.uk/show.php?bf=1728 == Levinneisyys ja lentoaika == Laikkukenttämittaria tavataan Länsi-Euroopasta Venäjän poikki Japaniin. Suomessa lajia tavataan koko maassa. Perhoset lentävät kahtena sukupolvena toukokuusta heinäkuuhun ja heinäkuusta syyskuuhun.http://www.insects.fi/Lepidoptera/Geometridae/Xanthorhoe/fluctuata/Xanthorhoe%20fluctuata.htm == Elinympäristö ja elintavat == Laikkukenttämittaria tavataan jokseenkin kaikissa ympäristöissä. Perhoset ovat aktiivisia hämärän laskeuduttua ja tulevat valolle. Kotelo talvehtii ohuen seitin suojaamana lähellä maanpintaa.Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 75–76 == Ravintokasvi == Toukka syö monia ristikukkaiskasveja, puutarhoissa ne voivat olla kaalien (Brassica) tuholaisia. == Lähteet == == Aiheesta muualla == * kuva toukasta Luokka:Kenttämittarit
Harmoraanumittari

Harmoraanumittari (Epirrhoe alternata) on erittäin yleinen yöperhoslaji. == Koko ja ulkonäkö == Kirjava perhonen, jonka etusiiven tyvi-, keski- ja kärkiosat ovat harmaanruskeankirjavat, joskin ruskea erottuu yleensä parhaiten keskiosassa. Siiven osia erottavat sisempi- ja ulompi poikkiviiru ovat kaksinkertaiset, leveät ja valkoiset. Ulompi poikkiviiru on tasaleveä. Tyvipoikkiviiru on ohut ja valkoinen. Siiven reunaosassa on lisäksi ohut, valkoinen aaltojuova. Takasiivet ovat leveän, valkoisen, ulomman poikkijuovan tyvenpuoleisesta osassa ulkoreunaa vaaleammat ja niissä on musta, tarkkarajainen diskaalitäplä. Siipiväli 22-25 mm. Takaruumiin selkäpuolella on kaksi riviä mustia pisteitä.http://www.ukmoths.org.uk/show.php?bf=1738http://www.dlc.fi/~peterpa/lepi/epirrhoe/epirrhoe.htmhttp://www2.nrm.se/en/svenska_fjarilar/e/epirrhoe_alternata.html == Levinneisyys ja lentoaika == Laajalle levinnyt laji, jota tavataan Suomessa koko maassa. Aikuiset perhoset lentävät kahtena sukupolvena toukokuulta heinäkuulle ja heinäkuusta syyskuuhun.http://www.insects.fi/Lepidoptera/Geometridae/Epirrhoe/alternata/Epirrhoe%20alternata.htm == Elinympäristö ja elintavat == Erittäin yleinen laji, jota tavataan kaikenlaisissa avoimissa ympäristöissä. Aikuiset perhoset ovat aktiivisia hämärässä ja lentävät valolle, mutta lähtevät helposti lentoon myös päivällä. Kotelo talvehtii.Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 80 == Ravintokasvi == Toukka elää mataroilla (Galium). == Lähteet == Luokka:Kenttämittarit
Brad Palmer

Brad Donald Palmer (s. 14. syyskuuta 1961 Duncan, Brittiläinen Kolumbia, Kanada) on kanadalainen entinen jääkiekkoilija, pelipaikaltaan vasen laitahyökkääjä. == Ura == Palmer pelasi juniorina kauden 1977–1978 British Columbia Junior Hockey Leaguen (BCJHL) Kelowna Packersissa ja vuodesta 1978 vuoteen 1981 Western Hockey Leaguen (WHL) Victoria Cougarsissa. Minnesota North Stars varasi hänet NHL:ään numerolla 16 varaustilaisuuden 1980 ensimmäisellä kierroksella. Palmer aloitti ammattilaisuransa kaudella , josta pelasi kuitenkin suuren osan myös juniorisarja WHL:ssä. Hän pelasi ensimmäisen NHL-ottelunsa joulukuussa 1980 ja pelasi NHL:n runkosarjakaudella yhteensä 23:ssa ottelussa. Keväällä 1981 hän oli osa Minnesota North Starsin Stanley Cup -loppuotteluihin edennyttä joukkuetta. Palmer teki tuona pudotuspelikeväänä 13 tehopistettä, kahdeksan maalia ja viisi syöttöpistettä, 19:ssä ottelussa, neljänneksi eniten maaleja joukkueensa pelaajista yhdessä Steve Christoffin ja Bobby Smithin kanssa sekä yhdeksänneksi eniten pisteitä. Palmer pelasi kauden kokonaan NHL:ssä ja oli North Starsin kuudenneksi paras maalintekijä ja kahdeksanneksi paras pistemies tehtyään 72:ssa runkosarjaottelussa 45 tehopistettä, 22 maalia ja 23 syöttöpistettä. Kauden päätyttyä hän siirtyi kesäkuussa 1982 Boston Bruinsiin osana Bruinsin ja North Starsin yhteisymmärrystä siitä, ettei Bruins varaisi Brian Bellowsia ykkösvarauksenaan NHL:n varaustilaisuudessa 1982. Hänen lisäkseen Bruins sai hyökkääjä Dave Donnellyn pelaajaoikeudet. Palmer pelasi Bruinsissa vain kauden , jolla hänen tehonsa laskivat selvästi edellisestä. Hän teki 17 tehopistettä, kuusi maalia ja 11 syöttöpistettä, 73:ssa runkosarjaottelussa. Pudotuspeleissä hän pelasi seitsemän ottelua, joissa teki yhden maalin. Hän pelasi Pohjois- Amerikassa vielä seuraavan kauden, jonka hän pelasi kuitenkin NHL:n sijaan kokonaan farmisarja AHL:n Hershey Bearsissa. Palmer pelasi kolmeen kauteen jääneellä NHL-urallaan kaikkiaan 168 runkosarjaottelua, joissa teki 70 tehopistettä, 32 maalia ja 38 syöttöpistettä. Pudotuspeleissä hän pelasi 29 ottelua, joissa teki 14 tehopistettä, yhdeksän maalia ja viisi syöttöpistettä. Vuodesta 1984 alkaen hän pelasi Euroopassa, kaudella 1984–1985 EHC Churissa Sveitsissä, kaudet 1985–1987 Rauman Lukossa Suomessa, kaudet 1988–1990 EHC Lustenaussa Itävallassa ja kaudella 1991–1992 BSC Preussenissa sekä EC Bad Nauheimissa Saksassa. Palmer lopetti pelaajauransa Saksassa pelaamansa kauden jälkeen. Hän on toiminut pelaajauransa päättymisen jälkeen muun muassa jääkiekon juniorivalmentajana ja ollut Westcom Hockey Schoolin omistaja. == Lähteet == == Aiheesta muualla == * Luokka:Kanadalaiset jääkiekkoilijat Luokka:Minnesota North Starsin varaamat pelaajat Luokka:Vuonna 1961 syntyneet Luokka:Elävät henkilöt
Kharon (Lukianos)

Kharon eli Tähystäjät (; ) on Lukianoksen kirjoittama satiiri ihmiselämästä. Teoksessa Haadeen lautturi Kharon jättää lauttansa hetkeksi ja astuu maan päälle uteliaana näkemään, millaista ihmisten elämä on ja mitä he puhuvat keskenään; hänhän kohtaa heidät muutoin vain kuolleena. Kharonin oppaana toimii Hermes-jumala. Maan päällä Kharon ja Hermes kohtaavat muun muassa Kroisoksen ja Solonin keskustelemasta siitä, onko kullalla mitään oikeaa arvoa. Solon pilkkaa sitä, että Kroisos on lahjoittanut suuren määrän kultaa Apollonin temppeliin Delfoihin; eiväthän jumalat tarvitse kultaa. Sitä paitsi Kroisokselle itselleen rauta olisi kultaa hyödyllisempää sodassa Kyyrosta vastaan.Lampén 1924, s. 126–130. Tämän jälkeen Kharon ja Hermes seuraavat kaupungissa levottomina hyörivien ihmisten vilinää. Kaikkia ihmisiä seuraavat varjoina heidän toiveensa, huolensa, tietämättömyytensä ja typeryytensä, vihansa, kateutensa sekä muut intohimot. Ihmiset kasaavat itselleen rikkauksia ja riitelevät niistä. Kuitenkin jokaisen ihmisen elämä on ikään kuin ohuen langan varassa, eikä kukaan voi viedä mitään mukanaan kuoltuaan; Kharon huomauttaa, että hänen lautassaan kaikki ovat yhtä alastomia kuin syntyessään.Lampén 1924, s. 131–133. Tämän jälkeen Kharon ihmettelee ihmisten hautaustapoja. Ihmiset voitelevat hautakiviä, koristelevat niitä kukilla ja uhraavat niillä ruokaa ja hunajaviiniä, vaikka kuolleet eivät koskaan nouse ylös manalaan jouduttuaan. Lopuksi Hermes esittelee Kharonille kerran niin suuria kaupunkeja, kuten Ninive ja Troija, jotka ovat kuitenkin tuhoutuneet, sillä kaupungit kuolevat niin kuin ihmisetkin.Lampén 1924, s. 134–136. Ernst Lampén on suomentanut teoksen lyhennellen (Otava 1924). == Lähteet == == Kirjallisuutta == * Lukianos: Karon maailmaa tähystämässä. Teoksessa == Aiheesta muualla == * Lucian: Charon * Lucian: Charon sive contemplantes, 1811 * Lukianos: Charon () Luokka:Lukianoksen teokset
John Peckham

John Peckham tai Pecham (n. 1230–1292) oli Canterburyn arkkipiispa vuodesta 1279 kuolemaansa asti. ==Elämä== Noin vuonna 1250 Peckham ryhtyi fransiskaanimunkiksi Oxfordissa ja lähti sittemmin Pariisin yliopistoon opiskelemaan teologiaa Bonaventuran johdolla ja toimi luennoitsijana. Opettaessaan Pariisissa hän tutustui aikansa johtaviin ajattelijoihin, myös Tuomas Akvinolaiseen. Paavi Nikolaus III, joka torjui Edvard I:n suosikin Robert Burnellin valinnan, nimitti Peckhamin Canterburyn arkkipiispaksi vuonna 1279. Hänen vaatimuksensa asettaa Magna Carta nähtäville kaikkiin kirkkoihin ärsytti kuningasta, koska tämä piti sitä tarpeettomana puuttumisena valtion asioihin. Parlamentin kokouksessa Winchesterissä hän perääntyi vaatimuksestaan, ja Magna Cartan kopiot poistettiin. Yksi syy siihen, miksi hän antoi asiassa periksi, saattoi olla se, että hän oli veloissa italialaiselle Riccardin pankkiirisuvulle ja hänet olisi voitu julistaa pannaan, ellei hän olisi maksanut velkojaan takaisin. Peckham oli erittäin tarkka kanonisen lain tulkinnassa ja nuhteli kerran kuningatar Eleonooraa rahan lainaamisesta juutalaisilta, koska piti sitä kuolemansyntinä. Peckham kuoli vuonna 1292 ja hänet on haudattu Canterburyn tuomiokirkkoon. == Lähteet == Luokka:Canterburyn arkkipiispat Luokka:Katoliset arkkipiispat Luokka:Syntymävuosi tuntematon Luokka:Vuonna 1292 kuolleet
Nightwish (kirja)

Nightwish on musiikkitoimittaja Mape Ollilan vuonna 2005 kirjoittama kirja Nightwish-yhtyeestä. Teoksen julkaisi Like vuonna 2006. Ollilalta kului teoksen tekemiseen neljä vuotta. Yhtyeen jäsenet eivät olleet mukana teoksen teossa. == Lakikanne == Tarja Turusen aviomies Marcelo Cabuli nosti lakikanteen kirjan tekijöitä vastaan syyttäen herjauksesta. Oikeus hylkäsi kanteen sanoen, ettei se vaikuta negatiivisesti Cabulin työhön tai maineeseen Etelä-Amerikassa. Ollila ei esittänyt Cabulia negatiivisesti ja kirjoittajana Ollilalla oli oikeus raportoida mitä hänelle kerrottiin haastatteluissa. == Lähteet == == Aiheesta muualla == * Jarkko Jokelainen: Cabuleita Nightwishin rattaissa. Helsingin Sanomat 12.5.2006. Luokka:Kirjat musiikista Luokka:Suomalaiset tietokirjat Luokka:Vuoden 2006 kirjat Luokka:Nightwish
Lokakampanja

Lokakampanja, loanheitto, joskus myös mustamaalaus, on toimintaa, jolla yritetään aiheuttaa harmia yksilön tai ryhmän maineelle. Lokakampanjan kohteet ovat usein julkisia viranomaisia, poliitikkoja, puolueita tai poliittisia ehdokkaita. == Katso myös == * Propaganda Luokka:Poliittiset käsitteet Luokka:Aggressio Luokka:Propaganda
Annabeth Chase

Annabeth Chase on Rick Riordanin luoma kuvitteellinen hahmo, joka on yksi päähenkilöistä sekä Percy Jackson että Olympoksen sankarit -nuortenkirjasarjoissa. Annabeth on puolijumala. Hänen äitinsä on kreikkalainen viisauden ja sotataidon jumalatar Athene. Annabethin isä on ilmatieteen professori Frederick Chase. Annabethilla on vaaleat hiukset ja myrskynharmaat silmät. Athenen tyttärenä hän on luonnostaan älykäs ja hänellä on erityisiä lahjoja arkkitehtuuriin sekä strategiaan. Salamavarkaassa paljastettiin, että Annabeth kammoksuu hämähäkkejä, koska hänen äitinsä Athene muutti Arakhnen hämähäkiksi tämän hävittyä kutomiskilpailun Athenelle. Annabethin parhaisiin ystäviin kuuluvat Percy Jackson, Grover Underwood, Thaleia Grace ja Luke Castellan. Hänen serkkunsa Magnus Chase on Rick Riordanin skandinaavisesta mytologiasta kertovan kirjasarjan Magnus Chasen päähenkilö. Annabethista tulee myöhemmin Percy Jacksonin tyttöystävä. Annabeth esiintyy kirjoissa Salamavaras, Hirviöidenmeri, Titaanien kirous, Labyrinttitaistelu, Jumalten sota, Eksynyt sankari, Athenen merkki, Haadeksen talo jaOlympoksen veri. Hän esiintyy myös lyhyesti Magnus Chase -kirjasarjan kirjoissa Kesän miekka, Thorin vasara ja Kuolleiden laiva sekä Apollo- kirjasarjan kirjoissa Neron torni. Hänet mainitaan myös Vaiennut oraakkeli -kirjassa. Percy Jackson -kirjasarjaan perustuvissa elokuvissa Percy Jackson: Salamavaras ja Percy Jackson: Hirviöidenmeri Annabethia näyttelee Alexandra Daddario. The Lightning Thief -musikaalissa häntä esittää Kristin Stokes. == Lähteet== * * * * * * === Viitteet === Luokka:Lasten- ja nuortenkirjallisuuden henkilöhahmot Luokka:Fantasiakirjallisuuden henkilöhahmot Luokka:Elokuvahahmot Luokka:Percy Jackson
Maitokala

Maitokala (Chanos chanos) on maitokalojen lahkoon kuuluva kalalaji. Se on maitokalojen heimon (Chanidae) ainoa elossa oleva laji. Ruuminmuodoltaan litteät maitokalat ovat yleensä noin metrin mittaisia ja painavat 4-14 kilogrammaa. Niitä tavataan pääasiassa indopasifisella merialueella. Kalojen kutu tapahtuu monta kertaa vuodessa, ja sen ajankohta saattaa liittyä kuunvaiheisiin. Erityisesti Kaakkois-Aasiassa maitokala on ruokakalana arvostettu. == Koko ja ulkonäkö == Maitokala voi kasvaa enimmillään 1,7-1,8 metriä pitkäksi, mutta jää yleensä noin metrin mittaiseksi. Aikuiset yksilöt painavat 4-14 kilogrammaa. Ruumiinmuodoltaan maitokala on litteä, ja sen pyrstö on suurikokoinen ja selvästi haarautuva. Silmät ovat suurikokoiset ja hampaaton, pienikokoinen suu sijaitsee kuonon päässä. Suomut ovat harmaat. Paikoitellen lajista tavataan ulkonäöltään poikkeavia kantoja. Filippiinien läheisyydessä elää maitokaloja, joiden selkäevä on koko ruumiin mittainen ja myös vatsa-, rinta- ja peräevät ovat pidemmät kuin muualla tavattavilla maitokaloilla. == Levinneisyys ja elinympäristö == Maitokalaa tavataan pääasiassa indopasifisella merialueella. Sen levinneisyys ulottuu Afrikan itärannikolta Intiaan ja Kaakkois-Aasian rannikkoseutua pitkin Japaniin asti. Lisäksi maitokala elää Australian rannikolla ja harvinaisena Kalifornian ja Perun välisellä alueella. Maitokalat elävät trooppisissa vesissä, joiden lämpötila on yli 20 °C. Poikaset viihtyvät erityisesti lämpimissä vesissä, ja kehittyminen on nopeaa, kun veden lämpötila on 24–33 °C. Maitokala on pääasiassa mereinen laji, mutta erityisesti nuoria yksilöitä tavataan usein myös matalista murtovesistä ja toisinaan myös makeavetisistä joista ja järvistä. Kalat viihtyvät matalissa vesissä tyypillisesti aivan pinnan läheisyydestä 30 metrin syvyyteen asti. Nuoret kalat elävät usein kauempana rannikosta kuin sukukypsät yksilöt. Maitokalojen ravintoa ovat levät, eläinplankton, pienet äyriäiset ja madot. Täysikasvuisina ne voivat syödä myös muita kaloja tai kalanpoikasia, vaikka levä on niiden pääasiallista ravintoa. == Lisääntyminen == Maitokalat lisääntyvät ympäri vuoden. Kutu tapahtuu monta kertaa vuodessa, ja sen ajankohta vaihtelee paikoittain. Ajankohta liittyy mahdollisesti kuunkierron vaiheisiin. Kutu tapahtuu yöllä ja naaras voi laskea jopa kuusi miljoonaa mätimunaa. Poikasten kuoriuduttua ne elävät suolaisessa vedessä, kunnes ne ovat noin 20 senttimetriä pitkiä. Tämä kasvuvaihe kestää kahdesta neljään viikkoa. Nuoret kalat siirtyvät murtoveteen, mangrovemetsiin ja toisinaan myös makeisiin vesiin. Myöhemmin ne palaavat takaisin suolaisempaan veteen. Sukukypsiä maitokalayksilöt ovat noin 70 senttimetrin pituisina. == Ruokakalana == Maitokalojen liha on hyvänmakuista, ja sitä arvostetaan erityisesti Kaakkois-Aasiassa, missä lajia myös kasvatetaan ruokakalaksi. Noin 60 prosenttia kaakkoisen Aasian viljellystä kalasta on maitokalaa. Niitä kasvatetaan makeavetisissä lammikoissa, joissa ne eivät voi lisääntyä, joten kasvatettavat poikaset pyydetään murtovedestä tai joista. Maitokalaa myydään kuivattuna, savustettuna ja pakastettuna. == Lähteet == Luokka:59.5 Kalat Luokka:Maitokalat
Hadouken!

Hadouken! oli brittiläinen elektronista musiikkia soittava yhtye. Se oli perustettu Leedsissä vuoden 2006 lokakuussa. Yhtyeen muodostivat James Smith (laulu), Alice Spooner (syntetisaattori, koskettimet), Daniel "Pilau" Rice (kitara, syntetisaattori, taustalaulu), Christopher Purcell (basso, syntetisaattori, taustalaulu) ja Nick Rice (rummut). Yhtyeen nimi tuli Street Fighter -pelin 'hadouken' -liikkeestä. == Diskografia == === Albumit=== * Music for an Accelerated Culture (2008) * For the Masses (2010) * Every Weekend (2013) ===EP:t=== * Not Here to Please You (2007) ===Singlet=== * "That Boy That Girl" (2007) * "Liquid Lives" (2007) * "Bounce" (2007) * "Leap of Faith" (2007) * "Love, Sweat and Beer" (2007) * "Get Smashed Gate Crash" (2008) * "Declaration of War" (2008) * "Crank It Up" (2008) * "M.A.D." (2009) * "Turn the Lights Out" (2010) * "Mic Check" (2010) * "House is Falling" (2010) * "Mecha Love" (2010) * "Oxygen" (2010) * "Parasite" (2012) * "Bad Signal" (2012) * "Daylight" (2012) * "Levitate" (2013) == Aiheesta muualla == * Viralliset sivut * * Hadouken! Twitter -sivustolla * Hadouken! Facebook -sivustolla Luokka:Brittiläiset elektronisen musiikin yhtyeet
Live Without Sense

Live Without Sense on saksalaisen thrash metal -yhtye Destructionin livealbumi. == Kappaleet == # # # # # # # # # # # ==Kokoonpano== * Marcel "Schmier" Schirmer – basso & laulu * Mike Sifringer – kitarat * Harry Wilkens – kitarat * Oliver "Olli" Kaiser – rummut == Aiheesta muualla == * * Luokka:Vuoden 1989 konserttitallenteet Luokka:Destructionin albumit
Tiina Hakanen

Tiina Marjaana Hakanen (s. 1. huhtikuuta 1985 Tampere) on suomalainen yleisurheilija, jonka päälaji on pituushyppy. Aikaisemmin hänen päälajinsa oli korkeushyppy. Hakanen edustaa Tampereen Pyrintöä ja häntä ovat valmentaneet Leena Aura ja vuodesta 2008 Tiia Hautala sekä vuosina 2012–2013 Matti Mettala. Hakanen kilpaili aikuisten maaottelussa ensimmäisen kerran 2004. Parhaimmillaan hän on sijoittunut maaottelun korkeuskilpailussa neljänneksi Göteborgissa 2005 ja Helsingissä 2008. Kalevan kisoissa hän on saanut korkeushypyssä hopeaa 2009 ja pronssia 2008 sekä 2005. Viestijuoksun SM- kilpailuissa hän on voittanut kultaa 4 × 100 metrin viestissä 2009. Sisäratojen SM-kilpailuissa 2010 hän oli korkeushypyssä kolmas. Korkeushypyssä Hakasen ennätys ulkoradoilla on Porissa 15. heinäkuuta 2005 hypätty 181 cm ja hallissa Tampereella 12. helmikuuta 2005 hypätty 178 cm. Pituutta hän on hypännyt ulkoradoilla 589 cm Jämsässä 28. kesäkuuta 2014 ja hallissa 590 cm Tampereella 9. helmikuuta 2014. Hakasen isä on urheilujohtajana ansioitunut Pyrinnön pitkäaikainen toiminnanjohtaja Jarmo Hakanen ja isosisko myös urheilujohtotehtävissä toiminut Elisa Hakanen.http://www.tampereenviikko.fi/teksti/tiimityossa-johdetaan- keskelta-6.24.73135.9682bd0221 == Lähteet == Luokka:Suomalaiset korkeushyppääjät Luokka:Suomalaiset pituushyppääjät Luokka:Vuonna 1985 syntyneet Luokka:Elävät henkilöt
Day of Reckoning

Day of Reckoning on Destructionin yhdestoista studioalbumi, joka julkaistiin 18. helmikuuta. Albumi on ensimmäinen heidän uuden rumpalinsa Vaaverin kanssa. ==Kappaleet== # # # # # # # # # # # ===Rajoitetun painoksen bonusraidat=== # * Stand Up And Shout (Dio-cover) #The Price (demo) ==Kokoonpano == * Marcel 'Schmier' Scirmer – laulu ja basso * Mike Sifringer – kitarat * Vaaver (Wawrzyniec Dramowicz) – rummut == Arvostelut == * AllMusic: AllMusic review == Lähteet == == Aiheesta muualla == * * Day of Reckoning discogs.com -sivustolla Luokka:Destructionin albumit Luokka:Vuoden 2011 albumit
999 Zachia

999 Zachia on päävyöhykkeen asteroidi eli Marsin ja Jupiterin väliseen pääasteroidivyöhykkeeseen kuuluva pikkuplaneetta. Sen löysi Karl Wilhelm Reinmuth vuonna 1923. Pikkuplaneetta sai nimensä tähtitieteilijä ja matemaatikko Franz Xaver von Zachin mukaan, joka löysi kääpiöplaneetta Cereksen uudestaan Giuseppe Piazzin hukattua sen. Ennen nimeämistään asteroidi Zachia tunnettiin tunnuksella 1923 NW. Zachian läpimitta on vain noin 18 kilometriä. ==Lähteet== *JPL Small-Body Database Browser: 999 Zachia (1923 NW) * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
West Baden Springs

West Baden Springs on kaupunki Indianan osavaltiossa, Yhdysvalloissa. Se sijaitsee Orangen piirikunnassa, ja siellä oli 574 asukasta vuonna 2010.http://www.cubitplanning.com/city/5490-west-baden-springs-town- census-2010-population Kaupungin tunnetuimpia entisiä asukkaita on koripalloilija Larry Bird. West Baden Springsin tunnetuin nähtävyys on West Baden Springs Hotel. == Historia == West Baden Springs sijaitsee useiden mineraalilähteiden läheisyydessä. Kaupunki perustettiin vuonna 1850. Postitoimisto on ollut käytössä vuodesta 1861 alkaen. Dixie Garage, First Baptist Chruch, Homestead Hotel, Oxford Hotel, West Baden National Bank ja West Baden Springs Hotel on lueteltu kansainvälisessä rekisterissä historiallisiksi paikoiksi. == Lähteet == == Aiheesta muualla == Luokka:Indianan kaupungit
Anniina Laitinen

Anniina Elise Laitinen (s. 18. marraskuuta 1989) on suomalainen yleisurheilija, jonka päälajit ovat 400 metrin juoksu ja 400 metrin aitajuoksu. Hän edustaa Helsingin Kisa-Veikkoja ja häntä valmentaa Tapio Laitinen. Laitinen karsiutui 400 metrin alkuerissä Kaunasin alle 23-vuotiaiden EM-kilpailuissa 2009. Hän sai pronssia alle 23-vuotiaiden Pohjoismaiden- mestaruuskilpailujen 4 × 400 metrin viestissä 2010. Seuraavana vuonna hän sijoittui 400 metrin aitajuoksussa toiseksi Euroopan joukkuemestaruuskilpailujen ykkösliigassa, karsiutui alkuerissä alle 23-vuotiaiden EM-kilpailuissa Ostravassa ja voitti Suomi–Ruotsi-maaottelussa Helsingissä. Hän kuului Suomen 4 × 400 metrin viestijoukkueeseen, joka karsiutui alkuerissä Zürichin EM-kilpailuissa 2014. Hän karsiutui 400 metrin aitajuoksun alkuerissä Amsterdamin EM-kilpailuissa 2016. Laitinen voitti 400 metrin juoksussa Suomen-mestaruuden Turussa 2011 ja oli kolmas Lahdessa 2012. 400 metrin aitajuoksussa hän voitti Suomen-mestaruuden Turussa 2011, Lahdessa 2012 ja Kuopiossa 2014, oli toinen Vaasassa 2013 ja Porissa 2015 sekä kolmas Kajaanissa 2010. Viestijuoksun SM-kilpailuissa hän on saanut 4 × 100 metrillä hopeaa 2008 ja pronssia 2013, 4 × 400 metrillä kultaa 2008, 2011, 2012 ja 2013 ja hopeaa 2009 ja 2010 sekä 4 × 800 metrillä kultaa 2009, 2011 ja 2012 ja hopeaa 2008, 2010 ja 2013 sekä 4 000 metrin viestissä pronssia 2021. Sisäratojen SM-kilpailuissa hän on voittanut 400 metrin juoksun mestaruuden 2010 ja 2011 ja saanut hopeaa 2013 sekä pronssia 2012. 4 × 300 metrin viestissä hän sai hopeaa 2012 ja 2020 sekä 4 × 200 metrin viestissä pronssia 2013. == Henkilökohtaiset ennätykset == === Ulkoradat === Laji Aika Paikka Päivä 100 m 12,26 Riihimäki 24. heinäkuuta 2012 200 m 24,47 Riihimäki 24. heinäkuuta 2012 400 m 55,05 Gentbrugge 17. toukokuuta 2014 400 m aj 57,80 Pori 2. elokuuta 2015 ===Sisäradat=== Laji Aika Paikka Päivä 200 m 24,45 Helsinki 16. helmikuuta 2014 400 m 54,95 Växjö 9. helmikuuta 2013 == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1989 syntyneet Luokka:Elävät henkilöt
Tsyklon 4

Tsyklon 4 on ukrainalainen kantoraketti, jota kehitetään kaupallista käyttöä varten. Se on kehitetty Tsyklon 3:sta. Ensimmäinen raketti oli tarkoitus laukaista Alcântaran laukaisukeskuksesta Brasiliasta vuoden 2010 loppuun mennessä.http://www.unian.net/eng/news/news-350103.html ==Lähteet== ==Aiheesta muualla== * Rocket Engine RD-861K Luokka:Kantoraketit
Pikku suutari seikkailee

Pikku suutari seikkailee (; ) on vuonna 1997 tehty saksalais-kroatialainen animaatioelokuva. Vuonna 2000 on tehty myös lasten animaatiosarja Lapitch ja taikasaappaat. == Elokuvan päähahmot == Luokka:Vuoden 1997 saksalaiset elokuvat Luokka:Saksalaiset fantasiaelokuvat Luokka:Saksalaiset romaaneihin perustuvat elokuvat Luokka:Saksalaiset animaatioelokuvat
Prinsessa ja vuorenpeikot

Prinsessa ja vuorenpeikot (, ) on unkarilainen, József Gémesin ohjaama piirroselokuva vuodelta 1991. Elokuvan juoni pohjautuu samannimiseen George MacDonaldin vuonna 1872 kirjoittamaan lastenkirjaan. Elokuvan ensi-ilta Unkarissa oli 20. joulukuuta 1991. == Juoni == Elokuva kertoo kauniista prinsessasta nimeltään Nirene. Hän eksyy metsään, josta poika nimeltä Curdie auttaa hänet palaamaan kotiin. Kuningaskunnan ja ihmisten vihollisia ovat vaaralliset Goblinit (Vuorenpeikot), joita vastaan ihmiset taistelevat. == Aiheesta muualla == * * * Luokka:Vuoden 1991 brittiläiset elokuvat Luokka:Brittiläiset animaatioelokuvat Luokka:Unkarilaiset animaatioelokuvat Luokka:Brittiläiset romaaneihin perustuvat elokuvat
Monumento al Divino Salvador del Mundo

Monumento al Divino Salvador del Mundo () on monumentti Plaza las Américas -aukiolla San Salvadorin kaupungissa El Salvadorissa. Patsas pystytettiin Jeesuksen kunniaksi vuonna 1942. Vuonna 1986 tapahtuneessa maanjäristyksessä patsas vaurioitui pahasti, mutta se korjattiin alkuperäiseen kuntoon kuukauden kuluttua. Patsas esiintyy myös El Salvadorin 200 colónin setelissä. Patsas ja patsaan aukio entisöitiin vuonna 2010. Luokka:Jeesus-patsaat Luokka:El Salvadorin rakennukset ja rakennelmat Luokka:San Salvador
Kauneus ja terveys

Kauneus ja terveys on vuodesta 1956 ilmestynyt hyvinvointiin keskittyvä aikakauslehti, joka aiheet ovat kauneus, terveys ja mielen hyvinvointi. Lehden julkaisija on A-lehdet. Kansallisen mediatutkimuksen (KMT 2023) mukaan lehden lukijamäärä on 114 200. == Lähteet == == Aiheesta muualla == * Lehden kotisivut Luokka:Suomalaiset aikakauslehdet Luokka:Media-alan tuotemerkit
Ketunkolon tukkija

Ketunkolon tukkija () on englantilaisen Joseph Wrightin maalaus vuodelta 1773. Sen aiheena on metsästäjän punaiseen takkiin pukeutunut mies, joka kaivaa maata Derwentjoen varrella. Hän on täyttämässä ketun luolia, jotta sillä ei olisi tulevan kettujahdin aikaan pakopaikkaa. Sivummalla näkyvät miehen ratsu ja koira. Maalauksen koko on 97 × 121 cm ja se sijaitsee Derbyn kaupunginmuseossa.An Earth Stopper on the Banks of the Derwent Artfund Maalauksen tyyli on lähempänä 1600-luvun hollantilaisia maalareita kuin englantilaista perinnettä. Wright maalasi työn ennen Italiaan lähtöään, jolloin hän ei ollut vielä maalannut moniakaan maisemia. Työn valaistuksessa on vastakkainasettelua taivaan kalpean kuunvalon ja etualan lämpimän lyhdynvalon välillä.Earthstopper on the Banks of the Derwent Derby Museum == Lähteet == Luokka:Joseph Wrightin maalaukset Luokka:1770-luvun maalaukset
Franchot Tone

Franchot Tone (27. helmikuuta 1905 Niagara Falls, New York – 18. syyskuuta 1968 New York, New York) oli yhdysvaltalainen näyttelijä. Hän aloitti näyttelemisen teatterissa vuonna 1927 ja elokuvadebyyttinsä hän teki 1932. Tone oli ehdolla parhaan miespääosan Oscar-palkinnon saajaksi vuonna 1935 valmistuneesta elokuvasta Kapina laivalla. Hän lopetti tilapäisesti elokuvanäyttelemisen 1950-luvun alussa ja palasi teatteriin. Vuosikymmenen lopulta alkaen näytteli elokuvissa satunnaisesti. Tonella oli 1960-luvun puolessavälissä vakiorooli televisiosarjassa Tohtori Ben Casey. Tone oli naimisissa neljästi. Hänen puolisoinaan olivat näyttelijät Joan Crawford, Jean Wallace, Barbara Payton ja Dolores Dorn-Heft. Tone on saanut tähden Hollywood Walk of Famelle. == Valikoitu filmografia == * Hänen suuri rakkautensa (Today We Live, 1933) * Bombshell (1933) * Vaarallinen nainen (The Girl from Missouri, 1934) * Kapina laivalla (Mutiny on the Bounty, 1935) * Trocadero (Reckless, 1935) * Bengalin sankarit (The Lives of a Bengal Lancer, 1935) * Erotetut sydämet (Dangerous, 1935) * Iloisia veijareita (Love on the Run, 1936) * Lentäjän viimeinen urotyö (Suzy, 1936) * Tie Kairoon (Five Graves to Cairo, 1943) * Myrskyä Washingtonissa (Advise and Consent, 1962) == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1905 syntyneet Luokka:Vuonna 1968 kuolleet
Misa Lommi

Misa Milushka Lommi on suomenruotsalainen näyttelijä ja tanssija. Hän on valmistunut teatteritaiteen maisteriksi Teatterikorkeakoulusta tanssijan maisteriohjelmasta 2013. == Filmografiaa == * Pikkuveli – Liina, 2009 * Vares – Pahan suudelma – Kerttu, 2011 * Elokuu – nainen baarissa, 2011 * Miss Farkku-Suomi – Anki, 2012 * Elämää suurempaa, 2012 * Roba, 2012 * Toiset tytöt, 2015 * Viulisti, 2018 * Koukussa, 2018 * Mädät omenat, 2021 * Pohjolan laki, 2023 == Teatteritöitä == * Ryhmäteatteri: Rikos ja rangaistus – Sonja, 2011 * Tukholman kaupunginteatteri: Ronja Ryövärintytär – Ronja, 2014 * Svenska Teatern: Förvandlingen – Grete Samsa, 2015 * Svenska Teatern: Aarresaari – Jim Hawkins, 2016 * Espoon kaupunginteatteri: Kultainen Vasikka – Lahja, Aliina, 2021 == Lähteet == == Aiheesta muualla == * * Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Pasi Toivonen

Pasi Tapani Toivonen (s. 1960) on Yleisradion toimittaja ja Afrikka- kirjeenvaihtaja, jonka asemapaikka on Kenian pääkaupungissa Nairobissa. Hän aloitti toimessa 1. huhtikuuta 2022. Aiemmin Toivonen on työskennellyt Perjantai-televisio-ohjelman ja Perjantai-dokkarien tuottajana sekä eri tehtävissä tv-uutisissa, A-studiossa ja Ajankohtaisessa kakkosessa. Toivosen työ Nairobissa päättyi 2024 ja hän palasi Suomeen työskentelemään toimittajana Yle uutisten nuorisotoimituksessa. Toivonen on toiminut vuodesta 1995 alkaen Yle TV2:n ajankohtaisohjelman Ajankohtainen kakkonen toimittajana ja juontajana. Hän on toiminut myös ohjelman toimitussihteerinä ja tuottajana. Ajankohtaisen kakkosen ja sen teemailtojen ohella hän on juontanut myös TV2:n Nenäpäivä-lähetyksiä. Toivonen on koulutukseltaan yhteiskuntatieteiden maisteri Tampereen yliopistolta pääaineenaan tiedotusoppi. Hänen pro gradu -työnsä otsikkona oli Daniel ja minä – kaksi näkökulmaa kehitysviestintään ja kapitalismiin. Toivosen puoliso on toimittaja Merja Määttänen ja hänellä on kaksi lasta jotka eivät asu enää heidän kanssaan. == Lähteet == Luokka:Suomalaiset televisiotoimittajat Luokka:Vuonna 1960 syntyneet Luokka:Elävät henkilöt
Sara Welling

Sara Welling on suomalainen näyttelijä. Hän valmistui Teatterikorkeakoulun näyttelijäntyön koulutusohjelmasta teatteritaiteen maisteriksi kesäkuussa 2012. FIA / Freelancer. Hän esitti pääosaa syksyllä 2012 ensi-iltaan tulevassa Helsingin kaupunginteatterin näytelmässä Kapteeninkadun tyttö.http://www.hkt.fi/ohjelmisto/play.php?name=kapt Esiintynyt teatterissa, suomalaisissa TV-sarjoissa ja elokuvissa. Debyyttilevy Tämä ääni on mun, Texicalli 2023. == Filmografia == * Sunnuntailounas – Raija, 2019 * Roba – hoitaja, 2016 * Alvin ja pikkuoravat – Claire (ääni), 2007 * Surf’s Up – tyrskyn ratsastajat – Lani (ääni), 2007 * Pikkuveli – Annika, 2009 == Lähteet == == Aiheesta muualla == * * * Sara Welling official * Tämä ääni on mun 2023 Spotyfissa Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Aarne Pohjonen

Aarne Anders Pohjonen (29. maaliskuuta 1886 Luhanka – 22. joulukuuta 1938 Vaasa) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita. Pohjonen voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Viitattu 29.9.2020 Pohjonen valmistui lääketieteen lisensiaatiksi 1914. Hän toimi Iin kunnanlääkärinä 1916–1919, Pohjanmaan Jääkäripataljoonan lääkärinä Oulussa 1919–1927 ja Jääkäriprikaatin lääkärinä Vaasassa 1927–1930. Vaasan toiseksi kaupunginlääkäriksi hänet nimitettiin vuonna 1930. Tässä toimessa hän erikoistui tuberkuloosiin. Hän kuului myös Vaasan kaupunginvaltuustoon ja terveydenhoitolautakuntaan. Hänen puolisonsa oli Tyyne Matilda Riekki. Myös perheen pojasta Juho Jaakko Pohjosesta (s. 1926) tuli lääkäri. == Lähteet == Luokka:Suomalaiset voimistelijat Luokka:Suomalaiset olympiamitalistit Luokka:Suomalaiset lääkärit Luokka:Vuonna 1886 syntyneet Luokka:Vuonna 1938 kuolleet
Eino Railio

Johan Einar ”Eino” Railio (synt. Dahlgren, 11. kesäkuuta 1886 Helsinki – 3. helmikuuta 1970 Helsinki) oli suomalainen voimistelija ja olympiamitalisti. Hän edusti seuratasolla Helsingin Kisa-Veikkoja. Railio voimisteli Suomen joukkueessa sen voittaessa joukkuevoimistelun olympiapronssia Lontoosta 1908. == Lähteet == * Eino Railio Biography and Olympic Results Sports Reference LLC. Luokka:Suomalaiset voimistelijat Luokka:Suomalaiset olympiamitalistit Luokka:Vuonna 1886 syntyneet Luokka:Vuonna 1970 kuolleet
Ale Riipinen

Heikki Aleksi ”Ale” Riipinen (28. toukokuuta 1883 Laukaa – 13. helmikuuta 1957 Leppävaara, Espoo) oli suomalainen voimistelija, voimistelunopettaja ja olympiamitalisti.Ylioppilasmatrikkeli 1903, matrikkelinumero 28558 Riipisen vanhemmat olivat maanviljelijä Mikko Riipinen ja Ida Manninen. Hän pääsi ylioppilaaksi Jyväskylän lyseosta 1903 ja suoritti voimistelunopettajatutkinnon 1908. Riipinen oli Lapuan yhteiskoulun voimistelunopettajana 1908–1927 ja hän toimi koulun rehtorina 1910–1911 ja 1919–1929. Riipinen oli sitten Jyväskylän seminaarin ja sittemmin kasvatusopillisen korkeakoulun voimistelun ja terveysopin lehtorina vuosina 1927–1948. Riipinen voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Riipinen oli naimisissa vuodesta 1911 kouluneuvos ja kansanedustaja Hilja Elisabet Metsäpolun (entinen Miklin) kanssa. == Lähteet == ==Aiheesta muualla == * Luokka:Suomalaiset voimistelijat Luokka:Suomalaiset olympiamitalistit Luokka:Suomen koulujen rehtorit Luokka:Vuonna 1883 syntyneet Luokka:Vuonna 1957 kuolleet